



OPERATIVNI PROGRAM
Učinkoviti ljudski potencijali 2014.-2020.

“Poučiti, uklopiti, zaposliti”
UP. 02.2.2.03.0045



**Cilj projekta:**

Projekt **„Poučiti, uklopiti, zaposliti“** čiji je nositelj Pučko otvoreno učilište POUKA, započeo je 24. travnja 2019. godine, a traje ukupno 18 mjeseci, odnosno do 23. listopada 2020.

Projekt je usmjeren prema ranjivim skupinama na tržištu rada, koji zbog neadekvatne educiranosti i nedostatka praktičnih znanja ne mogu pronaći zaposlenje. Ovim se Projektom na taj problem nastojalo utjecati razvijanjem novih programa osposobljavanja tijekom čije su provedbe polaznici stekli nova znanja, vještine i sposobnosti kojima će lakše moći odgovoriti na potrebe tržišta.

Cilj projekta bio je obrazovati ciljnu skupinu od 50 polaznika kao zalog stvaranja sigurnije i stabilnije egzistencije, zapošljivosti te, u konačnici, integracije socijalno ranjivih skupina u društvo.

**Ciljne skupine**

Ciljne skupine na koje je Projekt usmjeren su:

- **nezaposlene osobe mlađe od 25 godina**

- **nezaposlene osobe starije od 54 godine**

- **nezaposlene osobe s invaliditetom.**

Ciljne skupine su, prema vlastitim interesima, odabrale jedan od **četiri programa osposobljavanja** koja su **razvijena u sklopu Projekta**:

**-** **Poslovi priprematelja savijača i štrukli**

**- Poslovi priprematelja jednostavnih slastica**

**- Poslovi iznajmljivanja kuća za odmor i apartmana**

**- Poslovi turističkog animatora.**

Osim teorijskog dijela osposobljavanja koji je održan u prostorima POU Pouke, polaznici su odradili i praktični dio programa osposobljavanja kod partnera na projektu, tj. u Obrtu Žganjer iz Jaškova te u JU Aquatika – Slatkovodni akvarij Karlovac.

**Rezultati projekta**

- u četiri po mjeri dizajnirana programa osposobljavanja u sektoru turizma i ugostiteljstva sudjelovalo je ukupno **50 polaznika**, pripadnika ciljnih skupina:

 - 27 nezaposlenih osoba mlađih od 25 godina

 - 14 osoba starijih od 55 godina

 - 9 osoba s invaliditetom.

- **razvijena su četiri programa osposobljavanja** iz područja turizma i ugostiteljstva

- **15 stručnjaka**, odnosno predavača i mentora, **sudjelovala** su u jednom od **dva razvijena programa usavršavanja** tijekom kojih su unaprijedili svoja stručna znanja iz područja turizma odnosno ugostiteljstva, andragoška znanja te znanja i vještine iz područja informacijsko-komunikacijske tehnologije

Najveći interes pokazao se za program osposobljavanja za poslove iznajmljivanja i održavanja kuća za odmor i apartmana, koji je uspješno završilo 17 polaznika. Osposobljavanje za poslove priprematelja savijača i štrukli završilo je ukupno 12 polaznika, a osposobljavanje za poslove jednostavnih slastica završilo je 11 polaznika.

Polaznici ovih triju programa osposobljavanja praktični su dio odradili u restoranu Žganjer u Jaškovu.

Osposobljavanje za poslove turističkog animatora završilo je 10 polaznika koji su praktičnu nastavu odradili u JU Aquatika – Slatkovodni akvarij Karlovac.

Programe osposobljavanja polaznici su završili polaganjem završnog ispita, nakon čega su dobili uvjerenja. Budući da su tri programa osposobljavanja (*Poslovi iznajmljivanja i održavanja kuća za odmor i apartmana, Poslovi turističkog animatora te Poslovi priprematelja savijača i štrukli*) verificirana od strane Ministarstva znanosti i obrazovanja, uvjerenje se upisuje u e-radne knjižice polaznika.

Provedba projekta „Poučiti, uklopiti, zaposliti“ pridonijela je i brojnim drugim ciljevima. Ostvarena je suradnja između Pouke kao nositelja projekta te partnerskih ustanova, suradnja s drugim ustanovama kao što je *Centar Ozalj – Centar za pružanje usluga u zajednici Ozalj*, ostvarena je komunikacija s *Udrugom osoba s invaliditetom Sisačko-moslavačke županije* te s *Visokom školom Grm Novo Mesto* iz Slovenije čime je došlo razmjene iskustava i primjera dobre prakse, a za vrijeme trajanja projekta zaposlena je i jedna osoba.

**Opće informacije**

**Naziv projekta:** Poučiti, uklopiti, zaposliti, UP.02.2.2.03.0045

**Korisnik**: Pučko otvoreno učilište Pouka, Karlovac

**Partneri**:

JU AQUATIKA – Slatkovodni akvarij Karlovac

Obrt Žganjer, Jaškovo

Udruga Milosrđe – Centar za beskućnike, Karlovac

Udruga za razvoj kontinentalnog turizma i gospodarskih djelatnosti, Karlovac

**Trajanje projekta:** 18mjeseci

**Datum početka projekta**: 23. travnja 2019.

**Datum završetka projekta**: 23. listopada 2020.

Projekt je sufinancirala Europska unija iz Europskog socijalnog fonda

Ukupna vrijednost projekta: **1.338.578,00 kuna**

Iznos koji sufinancira EU:**1.338.578,00 kuna**